Diari Oficial de la Generalitat Valenciana


Sumari del DOGV 5289, del 27-06-2006 (2006/6879)

Notificació a Charles Mac. Cloud i altra de la sentència dictada en les actuacions de juí ordinari número 62/2004.
------------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6879


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació a Charles Mac. Cloud i altra de la sentència dictada en les actuacions de juí ordinari número 62/2004. [2006/Q6879]  
Procediment: juí ordinari 62/2004  
Part demandant: Jeannine Andrée Perrollaz  
Part demandada: Charles MacCloud i Las Lomas, SL  
En el juí a què es fa referència s'ha dictat la resolució el text de la qual, literalment, diu així:  
«Sentència número 203  
Benidorm, 6 de març de 2006  
Ángeles Pérez Botella, jutgessa substituta del Jutjat de Primera Instància número 2 d'esta localitat, ha vist les presents actuacions de juí declaratiu ordinari que, amb el número 62/2004, s'han tramitat en este jutjat a instància de la part actora, Jeannine Andrée Perrollaz, representada pel procurador Juan Fernández i assistit pel lletrat Juan Antonio Sánchez Sánchez, contra la part demandada Charles MacCloud i contra la mercantil Las Lomas, SL, declarats en rebel·lia, en l'exercici de l'acció declarativa de domini i elevació a públic de document privat.  
Antecedents de fet  
1. A través de la demanda de data 12 de febrer de 2004, el procurador promotor del procediment en la representació adés esmentada va interposar demanda de juí ordinari, en la qual amb l'al·legació prèvia dels fets i fonaments de dret que estima aplicables al cas, acaba demanant que, després d'admesa a tràmit la demanda i la convocatòria prèvia de les parts per a la celebració d'audiència prèvia i juí, es dicte sentència per la qual es declare la propietat de la part actora sobre les finques registrals números 20.959 i 19.916, en virtut de contractes privats de compravenda fets pel marit de l'actora amb els demandats, en què Jeannine Andrée Perrollaz actua com a hereva del seu marit René Paul Delucinge, en virtut de l'acta de notorietat de declaració d'hereus i en què sol·licita que es condemne els hui demandats a elevar a públics els contractes privats que consten en actuacions.  
2. Mitjançant la interlocutòria de data 20 de febrer de 2004, amb l'examen previ de la jurisdicció i competència d'este jutjat, es va admetre la demanda pels tràmits del juí ordinari dels articles 399 i següents, a l'empara de l'article 249 i 251 de la Llei d'Enjudiciament Civil, que va tindre com a part l'actora, i va citar a termini la part demandada per a comparéixer i contestar en el termini legalment assenyalat. Transcorregut el termini per a contestar a la demanda, mitjançant la resolució de data 2 de desembre de 2005, es declara els demandats en situació de rebel·lia processal, i es convoquen les parts per a la realització de l'audiència prèvia al juí, que assenyalen els articles 414 i següents, el dia 17 de febrer de 2006.  
3. Celebrada l'audiència prèvia, amb la presència de la part actora i la seua representació legal i processal, i amb l'absència dels demandats, la part actora proposa la prova que es consideren reproduïts els documents que s'adjunten amb l'escrit de demanda, per la qual cosa, admesa esta prova i en virtut del que disposa l'article 429.8 de la Llei d'Enjudiciament Civil, les actuacions van quedar vistes per a sentència.  
4. En la tramitació d'este procediment s'han observat totes les prescripcions legals.  
Fonaments jurídics  
1. L'acció exercitada per la part actora és doble, doncs per un costat exercita l'acció declarativa del domini de dues finques en concret:  
. La número 20.959 inscrita al Registre de la Propietat número 1 de Benidorm, llibre 165, tom 329, foli 137, que es correspon amb el pis 9é, número 14, escala esquerra, planta 9a, edifici Pintor Sorolla, de la localitat de Benidorm, que va adquirir el marit de l'actora, René Paul Delucinge, a Charles McCloud en contracte privat de compravenda de 25 de febrer de 1978.  
. La número 19.916 inscrita al Registre de la Propietat número 1 de Benidorm, llibre 166, tom 259, foli 7, la descripció registral de la qual es correspon amb el número 63 d'orde general, traster número 26 a la planta soterrani 1r de l'edifici Pintor Sorolla, que així mateix va adquirir el marit de l'actora, René Paul Delucinge, a la mercantil Las Lomas, SL, en contracte privat de compravenda de data 22 de setembre de 1978.  
I per una altre costat, se sol·licita que es condemne Charles McCloud i la mercantil Las Lomas, SL, a elevar a públics els esmentats contractes privats de compravenda.  
Els demandats no compareixen malgrat estar citats com cal.  
2. L'article 348 del Codi Civil establix que la propietat és el dret de gaudir i disposar d'una cosa, sense més limitacions que les establides en les lleis. El propietari té acció contra el tenidor i el posseïdor de la cosa per a reivindicar-la.  
La tutela del dret de propietat, ha assenyalat amb reiteració el Tribunal Superior, es desenvolupa a través de dues accions enllaçades i freqüentment confoses: la reivindicatòria, que constituïx un mitjà de protecció del domini davant d'una privació o una detenció possessòria, i va adreçada fonamentalment a la recuperació de la possessió (i que per tant és aliena totalment a este procediment ja que no ha existit ni s'ha al·legat cap privació del domini) i la merament declarativa, la qual no requerix per al seu exercici que el demandat siga posseïdor, i té com a finalitat la d'obtindre la declaració que el demandant és propietari de la cosa, fent callar a la part contrària, que discutix eixe dret o se l'atribuïx, que ha de ser objecte d'examen en este procediment.  
Les accions merament declaratives són aquelles per les quals es pretén la constatació, amb força de cosa jutjada i a través d'una decisió judicial, de l'existència o inexistència d'una determinada relació jurídica, i els admet la doctrina i la jurisprudència a condició que la seua utilització estiga justificada per una necessitat de protecció jurídica [SSTS 22 de setembre de 1944 i 10 de març de 1961], per una especial motivació determinada per l'interés de l'actor perquè es pose de manera clara el seu dret, ja que el demandat el denega o el desconeix [SSTS de 1 de gener de 1959].  
En resum, l'acció declarativa és aquella acció que exercita qui pretén simplement un pronunciament sobre l'existència o no d'un dret, relació jurídica o fet. Els requisits perquè prospere esta acció són: 1) que l'actor prove els fets constitutius de la declaració que pretén del òrgan jurisdiccional, i 2) que prove els fets en què fonamenta el seu interés a demanar esta declaració, en el moment en què la demana i davant la persona contra la qual la demana.  
3. L'acció exercitada per la part actora és la declarativa de domini i no la reivindicatòria de l'immoble d'actuacions, en la mesura que queda clar que no interessa la recuperació de la possessió de l'objecte del dret de propietat, atés que l'actor afirma tindre l'immoble des de 1978, data en la qual es van firmar els contractes privats.  
Tanmateix, en este cas ningú no ha posat en dubte la titularitat de l'actora com a legítima propietària de la finca objecte d'actuacions, referida en el fonament jurídic primer.  
En qualsevol cas, una vegada interposada l'acció declarativa i malgrat el que s'ha manifestat, amb la finalitat de donar la millor resposta a totes les qüestions plantejades, s'entrarà en l'estudi concret de l'acció declarativa de domini.  
L'èxit de l'acció que exercita la part actora, tenint en compte que es tracta d'una adquisició derivativa de domini, exigix la concurrència d'un doble element per a la transmissió de la propietat:  
1) Un fonament o causa jurídica de l'adquisició, denominat predominantment .títol..  
2) La transferència de la possessió de la cosa ..tradició.., de manera material o espiritualitzada, element que en la seua accepció jurídica no implica lliurament material o corporal de la cosa, sinó transmissió de la possessió jurídica.  
D'acord amb la teoria del títol i la manera exposada (articles 609 i 1.095 del Codi Civil), per a l'adquisició dominical mitjançant contracte de compravenda, no és suficient amb la mera perfecció del negoci jurídic contractual .títol., que sòls genera obligacions per als contractants, sinó que este ha de ser inexcusablement acompanyat de la tradició o lliurament de la cosa-manera si bé perquè la tradició s'efectue no cal que el negoci jurídic quede documentat en escriptura pública, doncs encara que siga en forma privada pot arribar a justificar-se el lliurament, i, per tant, el domini.  
En este cas queda acreditat que:  
a) Que el marit de l'actora, el 25 de febrer de 1978, en document privat va adquirir de Charles McCloud, la finca, la número 20.959, inscrita al Registre de la Propietat número 1 de Benidorm, llibre 165, tom 329, foli 137, que es correspon amb el pis 9é, número 14, escala esquerra, planta edifici Pintor Sorolla de la localitat de Benidorm (document número 3) i que en data 22 de setembre del mateix any va adquirir de la mercantil Las Lomas, SL, la finca número 19.916, inscrita al Registre de la Propietat número 1 de Benidorm, llibre 166, tom 259, foli 7, la descripció registral de la qual es correspon amb el número 63 d'orde general, traster número 26 situada en planta soterrani 1r, de l'edifici Pintor Sorolla (document número 5), fet que així mateix queda acreditat pels documents número 5 (impost sobre transmissions patrimonials) i pel document número 7, en el qual es reben les claus i amb això la possessió de l'esmentat traster.  
b) Que el marit de l'actora, René Paul Delucinge, va morir el 20 de juny de 1989, sent-ne hereva en virtut d'acta de notorietat de declaració d'hereus de 20 de juliol de 1989 la seua esposa i hui actora Jeannine Andrée Perrollaz (document número 2). Estos fets, a més d'acreditats, no han sigut objecte de discussió.  
En este sentit cal entendre que la part actora ha justificat adequadament els fets continguts en el seu escrit inicial a les finalitats perseguides en la pètita de la demanda, ja que resulta acreditada tant l'adquisició dels immobles objecte d'actuacions, com la possessió d'estos com es deduïx dels documents ja enumerats i dels següents:  
. Document número 8 en què es contracta en data 2 de juliol de 1985 el fluid elèctric de l'apartament adquirit.  
. Documents 8 i següents de rebuts de la comunitat.  
. Documents 16 i següents de pagament d'impost de béns immobles, fem i rebuts de suma.  
Per la qual cosa és procedent la declaració de domini de l'actora sobre les finques a què es fa referència.  
4. Conseqüència del que s'ha dit anteriorment és la declaració de la validesa dels contractes privats de compravenda que va fer amb els demandats. L'existència del contracte, de conformitat amb el que establix l'article 1.261 del CC, exigix que en concórreguen els elements essencials, ço és, el consentiment de les parts, objecte cert que siga matèria del contracte i causa de l'obligació. No cap d'estos elements es troben a faltar en els documents privats que han firmat les parts i que s'acompanyen a la demanda com a documents números 3 i 5. En este s'observen les firmes d'ambdós contractants, reveladores de mutu consentiment, la identificació de l'immoble que es ven (pis 9é, número 14, escala esquerra, planta 9a, edifici Pintor Sorolla, de la localitat de Benidorm, i traster número 26 del soterrani número 1 del mateix edifici) i l'existència de la causa recíproca pròpia dels contractes onerosos, esta causa és per al demandant l'adquisició dels immobles esmentats i per als demandats el cobrament del corresponent preu. Atés que això és així, en principi res no impedix que es puguen considerar com a vàlids els contractes esmentats, per la qual cosa és procedent que estos s'eleven a escriptura pública, assentat que l'article 1.450 del CC recull en allò que afecta a la compravenda el mateix criteri espiritualista que conté l'article 1258 respecte del comú dels contractes, el contracte, en conseqüència es perfecciona pel simple conveni respecte al preu i a la cosa que és objecte de la venda, llavors és obligatori el contracte en qüestió tot i que ni l'una cosa ni l'altra s'haja lliurat. Això significa que una vegada que les parts n'han manifestat el consentiment en allò que es ven i al preu que s'ha de pagar, el contracte ha quedat perfecte, sense que afecte a la seua validesa el fet que falte per complir algun element no essencial del contracte, com ara el pacte d'elevar a escriptura pública el document privat contractual, que en ocasions (com és el cas de la clàusula setena del contracte a què es fa referència) s'integra en el conjunt de clàusules com a manifestació concreta de la previsió continguda en l'article 1280.1 del CC al fet que hauran de fer constar en document públic els actes i contractes que tinguen per objecte la creació, la transmissió, la modificació o l'extinció de drets reals sobre immobles (així ho arrepleguen sentències del TS de 10 de febrer de 1963 o de 10 de maig de 1982). Per tant, i admesa la validesa dels contractes a què ens referim i per tant de les clàusules quarta i huitena, respectivament), en aplicació de l'article 1279 procedix exigir a la part demandada l'atorgament de les corresponents escriptures públiques des que haja intervingut el consentiment i altres requisits necessaris per a la validesa, tal com s'esdevé en este supòsit.  
5. En matèria de costes són aplicables els criteris de l'article 394 de la Llei d'Enjudiciament Civil.  
Vists els preceptes legals aplicats i els altres que són aplicables de manera pertinent.  
Decisió  
Que estime la demanda interposada per Jeannine Andrée Perrollaz contra Charles MacCloud i contra la mercantil Las Lomas, SL, declarats en situació processal de rebel·lia i en conseqüència declare que Jeannine Andrée Perrollaz és propietària del pis 9é, 14a, de l'edifici Pintor Sorolla (finca número 20.959 inscrita al Registre de la Propietat número 1 de Benidorm, llibre 165, tom 329, foli 137) i del traster número 26 (finca 19.916 inscrita al Registre de la Propietat número 1 de Benidorm, llibre 166, tom 259, foli 7) i, per tant, condemne Charles MacCloud a elevar a escriptura pública el contracte privat de data 25 de febrer de 1978 i condemne la mercantil Las Lomas, SL, a elevar a escriptura pública el contracte privat de data 22 de setembre de 1978, tot això sense perjuí que, en el supòsit de negativa, puga realitzar esta escriptura el mateix que jutja amb càrrec als demandats, i tot això amb l'expressa imposició de costes als demandats.  
Traslladeu esta resolució a les parts, i notifiqueu-los que esta no és ferma i que s'hi pot preparar un recurs d'apel·lació en el termini de cinc dies comptadors des de hui de la notificació mitjançant un escrit presentat davant este jutjat, a fi que l'Audiència Provincial d'Alacant en prenga coneixement i el resolga.  
Lliureu un testimoniatge d'esta resolució per a incorporar-lo a les actuacions i arxiveu l'original en els llibres que corresponga legalment.  
Esta és la meua sentència, que pronuncie, mane i firme. En done fe.  
Publicació. La sentència anterior la va donar, llegir i publicar el jutge que la va dictar, mentre ell mateix estava celebrant audiència pública en el dia de hui, de la qual cosa jo, la secretària judicial, en done fe.  
Benidorm, 6 de març de 2006.  
Atés el desconeixement de l'actual domicili o residència de la part demandada, mitjançant la provisió d'esta data dictada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.   
Benidorm, 9 de maig de 2006.. La secretària judicial: Engracia Román Ivorra.  
Diligència  
Benidorm, 9 de maig de 2006  
L'estenc jo, la secretària judicial, per a fer constar que el present edicte ha queda fixat en el dia de hui al tauler d'anuncis. En done fe.